CELEX: 31986R2361
Language: el
Date: 1986-07-25 00:00:00
Title: Κανονισμός (ΕΟΚ) αριθ. 2361/86 της Επιτροπής της 25ης Ιουλίου 1986 που τροποποιεί τον κανονισμό (ΕΟΚ) αριθ. 2223/85 όσον αφορά την κατανομή καθορισμένων ποσοτήτων νωπής τομάτας στις επιχειρήσεις μεταποίησης

Avis juridique important

|

31986R2361

Κανονισμός (ΕΟΚ) αριθ. 2361/86 της Επιτροπής της 25ης Ιουλίου 1986 που τροποποιεί τον κανονισμό (ΕΟΚ) αριθ. 2223/85 όσον αφορά την κατανομή καθορισμένων ποσοτήτων νωπής τομάτας στις επιχειρήσεις μεταποίησης  

Επίσημη Εφημερίδα αριθ. L 205 της 29/07/1986 σ. 0017

***** ΚΑΝΟΝΙΣΜΟΣ (ΕΟΚ) αριθ. 2361/86 ΤΗΣ ΕΠΙΤΡΟΠΗΣ  της 25ης Ιουλίου 1986  που τροποποιεί τον κανονισμό (ΕΟΚ) αριθ. 2223/85 όσον αφορά την κατανομή καθορισμένων ποσοτήτων νωπής τομάτας στις επιχειρήσεις μεταποίησης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 3 παράγραφος 4,  Εκτιμώντας:  ότι ο κανονισμός (ΕΟΚ) αριθ. 2077/86 της Επιτροπής (3) καθόρισε για την περίοδο εμπορίας 1986/87, την ελάχιστη τιμή που καταβάλλεται στους παραγωγούς για τις τομάτες καθώς και το ποσό της ενίσχυσης στην παραγωγή για τα προϊόντα με βάση τις τομάτες·  ότι το άρθρο 5 παράγραφος 4 του κανονισμού (ΕΟΚ) αριθ. 2223/85 της Επιτροπής (4), επιτρέπει σε ένα κράτος μέλος να ανακατανείμει τις ποσότητες που έχουν ήδη χορηγηθεί και δεν έχουν χρησιμοποιηθεί στις επιχειρήσεις μεταποίησης που χρησιμοποιούν ποσότητα νωπής τομάτας ανώτερη από εκείνη που τους είχε χορηγηθεί· ότι, υπό το φως της κτηθείσας πείρας, είναι σκόπιμο να προβλεφθεί η δυνατότητα νέας κατανομής, κατά τη διάρκεια της περιόδου εμπορίας, των ποσοτήτων που έχουν ελευθερωθεί, οι οποίες δεν αποτέλεσαν αντικείμενο συμβάσεων μεταποίησης, στις επιχειρήσεις οι οποίες είναι διατεθειμένες να συνάψουν συμβάσεις για τη μεταποίηση των επιπλέον ποσοτήτων· ότι, κατά συνέπεια, πρέπει να προβλεφθεί ο καθορισμός συμπληρωματικής και συγκεκριμένης προθεσμίας για τη σύναψη των νέων συμβάσεων, κατά παρέκκλιση από το άρθρο 7 του κανονισμού (ΕΟΚ) αριθ. 1599/84 της Επιτροπής της 5ης Ιουνίου 1984 περί λεπτομερών κανόνων εφαρμογής του συστήματος ενίσχυσης στην παραγωγή προϊόντων που έχουν μεταποιηθεί από οπωροκηπευτικά (5), όπως τροποποιήθηκε τελευταία από τον κανονισμό (ΕΟΚ) αριθ. 1155/86 (6)·  ότι τα μέτρα που προβλέπονται στον παρόντα κανονισμμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 2223/85 προστίθεται η ακόλουθη παράγραφος 5:  «5. Με την επιφύλαξη της παραγράφου 4, αν ένα κράτος μέλος διαπιστώσει ότι η συνολική ποσότητα που έχει στις επιχειρήσεις μεταποίησής του δεν πρόκειται να χρησιμοποιηθεί κατά τη διάρκεια της τρέχουσας περιόδου εμπορίας, το εν λόγω κράτος μέλος μπορεί να κατανείμει την ποσότητα που δεν έχει χρησιμοποιηθεί μεταξύ των επιχειρήσεων μεταποίησης οι οποίες δηλώνουν ότι είναι διατεθειμένες να συνάψουν συμπληρωματικές συμβάσεις μεταποίησης για την ποσότητα αυτή.  Κατά παρέκκλιση από το άρθρο 7 παράγραφοι 1 και 3 του κανονισμού (ΕΟΚ) αριθ. 1599/84, η λήξη της προθεσμίας για τη σύναψη αυτών των συμβάσεων είναι η 15η ημέρα μετά την ημέρα κατά την οποία η αρμόδια αρχή κοινοποιεί στις επιχειρήσεις την απόφαση συμπληρωματικής κατανομής.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 159 της 14. 6. 1986, σ. 1.  (3) ΕΕ αριθ. L 179 της 3. 7. 1986, σ. 11.  (4) ΕΕ αριθ. L 205 της 3. 8. 1985, σ. 19.  (5) ΕΕ αριθ. L 152 της 8. 6. 1984, σ. 16.  (6) ΕΕ αριθ. L 105 της 22. 4. 1986, σ. 24.